laion/Wikipedia-Exotic huggingface dataset:
Castles in the Air

"Castles in the Air" הוא שיר מאת דון מקליין, שהוקלט לראשונה בשנת 1970, והיה הסינגל הראשון שיצא בארצות הברית לפני "American Pie". הגרסה המקורית של השיר נכללה באלבום "Tapestry". בפברואר 1971 יצא הסינגל הראשון מתוך האלבום והוא הגיע למקום הארבעים במצעד בילבורד Easy Listening/Adult Contemporary. אחרי הצלחת הסינגל "American Pie" נכלל השיר "Castles in the Air" כבי-סייד של השיר "Vincent". ב-1981 הקליט מקלין את השיר "Castles in the Air" פעם נוספת. גרסה זאת של השיר היא בלדה איטית יותר בהשוואה לקצב המהיר של הגרסה המקורית. הגרסה נכללה באלבום "Believers" ואחר כך החליפה גרסה זו את השיר באלבום "Tapestry". גרסה זו זכתה להצלחה רבה יותר והגיע למקום ה-36 במצעד הבילבורד ולמקום ה-31 במצעד Cash Box. באוסטרליה הגיע השיר למקום ה-11 במצעד. עוד הגיע השיר למקום השביעי במצעד Adult Contemporary בארצות הברית ולמקום השני בקנדה. השיר מתאר אדם שאינו מרוצה ועייף מסגנון החיים האורבני. על אף שהוא יליד העיר, הוא מחליט לנטוש לא רק את "המגדלים באוויר" העירוניים, אלא גם את אהובתו שם. בגלל אהבתו לחיי הכפר הוא מחליט לחפש אהבה עם אישה שחושבת כמוהו. מידע על היצירה "Castles in the Air" באתר מיוזיק בריינז סרטון השיר "Castles in the Air" באתר יוטיוב "Image : RPM Weekly - Library and Archives Canada". Bac-lac.gc.ca. נבדק ב-2016-10-17. NZ Top 40 Singles Chart, March 7, 1982 Joel Whitburn's Top Pop Singles 1955-1990 - ISBN 0-89820-089-X "Archived copy". אורכב מ-המקור ב-2016-06-04. נבדק ב-2016-05-19. {{cite web}}: (עזרה) "Australian Chart Book". Austchartbook.com.au. אורכב מ-המקור ב-2016-03-05. נבדק ב-2016-10-17. Whitburn, Joel (1999). Pop Annual. Menomonee Falls, Wisconsin: Record Research Inc. ISBN 0-89820-142-X.
בניין המטה הכללי (מוסקבה)

בניין המטה הכללי של הכוחות המזוינים של הפדרציה הרוסית (Здание Генерального штаба ВС РФ) הוא מבנה מנהלי הממוקם במחוז האדמיניסטרטיבי המרכזי במוסקבה ברובע ארבט ברחוב זנאמנקה, 14/1. נבנה בשנים 1979–1987 על פי תוכנית של האדריכלים מ.ו. פוסוחין (אדריכל ראשי של מוסקבה בשנים 1960–1982), י. ב. פופוב, נ. ג. מינאייב והמהנדסים ס. י. שקולניקוב, ו. ס. ניקולאייב. כדי לפנות מקום בשביל הבניין נהרסו הבניינים בזנמנקה, ווזדוויז'נקה, וסמטאות בכיכר ארבט. במיוחד נהרס הבית בו התגוררו החברים ניקולאי רובינשטיין ופיוטר צ'ייקובסקי בצעירותם, כמו גם המלון בו התגורר סרגיי רחמנינוב. בחצר המטה הכללי נמצא הלובי הקרקעי של תחנת המטרו ארבטסקאיה של קו ארבטסקו-פוקרובסקאיה. במהלך בניית מבנה המטה הכללי הוסדרו יציאות חדשות מהלובי דרך הבניין לכיוון ווזדוויצ'נקה, כאשר היציאות הישנות, עד לכיכר ארבט, נסגרו. בניין המטה הכללי מאכלס רובע שלם. אחת החזיתות פונה לכיכר ארבט. הבניין כולל שמונה קומות. הקירות מעוטרים באבן שיש וגרניט שהובאו מאורל. לחזיתות חלוקה אופקית ואנכית. הסגנון הארכיטקטוני בכללותו מאפיין את מבני המינהל הסובייטיים בשנות השישים של המאה העשרים, אך עם זאת, ישנם כמה מאפיינים של פוסטמודרניזם בעיצוב השערים ובעיצוב החלק הכתום של המבנה. מדיה וקבצים בנושא בניין המטה הכללי בוויקישיתוף בניין המטה הכללי, באתר "בעקבות מוסקבה הסובייטית"
From Janet to Damita Jo: The Videos

From Janet to Damita Jo: The Videos (בעברית: מג'נט לדמיטה ג'ו: הקליפים) הוא אלבום וידאו של הזמרת-יוצרת האמריקאית, ג'נט ג'קסון. אלבום הווידאו יצא לאור ב-6 בספטמבר 2004 על ידי חברת התקליטים וירג'ין רקורדס בעקבות יציאת אלבומה השמיני Damita Jo. אלבום הווידאו מכיל קליפים של ג'קסון אשר צולמו במהלך תקופת שהותה בוירג'ין רקורדס כולל קטעים נוספים כמו קטעי ראיונות ומאחורי הקלעים. אלבום הווידאו יצא לאחר שג'נט הוציאה אלבומים ויזואליים נוספים בעלי אופי דומה. לטענת הצוות של ג'קסון האלבום מהווה את דרך שעשתה מלהיות אחותו הקטנה של מייקל ג'קסון להיות זמרת שמצליחה בזכות עצמה, מציג את יכולות הריקוד שלה אשר התאפיינו בביצוע של תנועות מסובכות ובאופן תיאטרלי ואת הדרך ה היא הנציחה את המוזיקה שלה בהיסטוריה. האלבום קיבל ביקורות חיוביות מהמבקרים אשר החמיאו לאבולוציה הוויזואלית שג'קסון הציגה באלבום זה ואף אמרו כי האלבום מציג את ההשפעה האדירה שהייתה לג'נט על אמנים צעירים יותר ואת הניסיון שלהם לחקות אותה. האלבום From Janet to Damita Jo: The Videos באתר Discogs "From Janet to Damita Jo: The Videos", במסד הנתונים הקולנועיים IMDb (באנגלית) "From Janet to Damita Jo: The Videos", באתר נטפליקס Janet Jackson - From Janet. To Damita Jo: The Videos, Discogs (באנגלית) Janet* - Damita Jo, Discogs (באנגלית) "Janet Jackson - From Janet. To Damita Jo: The Videos - Rotten Tomatoes". Virgin Records. 2004. Retrieved 2013-12-25. Daniel Kreps, Daniel Kreps, Nipple Ripples: Revisiting Janet Jackson's Wardrobe Malfunction, Rolling Stone, ‏2014-01-30 (באנגלית) AllMusic | Record Reviews, Streaming Songs, Genres & Bands, AllMusic (באנגלית) From Janet. To Damita Jo: The Videos, נבדק ב-2019-11-21 Janet Jackson - From Janet To Damita Jo: The Videos | music DVD reviews | musicOMH, web.archive.org, ‏2013-10-23
יחסי הודו–שווייץ

יחסי הודו–שווייץ הם היחסים הדיפלומטיים הרשמיים שבין הרפובליקה של הודו לבין הקונפדרציה השווייצרית. בין הרפובליקה של הודו לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין הרפובליקה של הודו לבין הקונפדרציה השווייצרית הם יחסים דיפלומטיים קרובים ודינמיים מאוד במסגרתם מתקיימים שיתופי פעולה בתחומים רבים כגון מדע, תרבות וחינוך. שווייץ הכירה בעצמאותה המלאה של הודו מהממלכה המאוחדת בשנת 1947 לאחר שזו קיבלה את עצמאותה. במהלך הסכסוך על בנגלדש בין השנים 1971 עד 1976 ייצגה שווייץ את האינטרסים ההודיים בפקיסטן ואת הפקיסטניים בהודו. הודו מחזיקה שגרירות בברן בירת שווייץ וקונסוליה כללית בז'נבה. בשנת 1851 נוסדה חברת המסחר השווייצרית "וולקארט" בבזל ובמומבאי במקביל. היא התפשטה בפעילותה לכל תת-היבשת ההודית והיא נעשתה לאחד מסמלי ההיכר של שווייץ בתת-היבשת ולאחד מהפתחים הגדולים של אנשי שווייץ למעורבות בכלכלה ההודית. הודו היא שותפת הסחר הרביעית בגודלה של שווייץ באסיה והגדולה ביותר באזור דרום אסיה. שווייץ נוהגת לייצא להודו בעיקר מתכות, ציוד אלקטרוני, מוצרי פרמצבטיקה וכימיקלים. שווייץ נוהגת לייבא מהודו בעיקר כימיקלים, טקסטיל, מתכות ומוצרים חקלאיים. כ-250 חברות שווייצריות הן בעלות נוכחות בהודו. על פי הלשכה השווייצרית המרכזית לסטטיסטיקה, בסוף שנת 2018 התגוררו בהודו שש מאות ושישים אזרחים שווייצרים. בין האזרחים השווייצרים המתגוררים בהודו נמצאים גם מאה שישים וחמישה אזרחים המחזיקים אזרחות כפולה (דרכון הודי לצד דרכון שווייצרי). הודו מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. הודו מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בז'נבה. שווייץ מיוצגת בהודו בדרג השגרירות באמצעות שגרירות רשמית שהיא מחזיקה בניו דלהי, בירת המדינה. שווייץ מיוצגת בהודו גם בדרג הקונסולרי באמצעות ארבע קונסוליות רשמיות שהיא מחזיקה בערים: בנגלור, צ'נאי, קולקטה, ומומבאי. מדיה וקבצים בנושא יחסי הודו–שווייץ בוויקישיתוף Bilateral relations Switzerland–India, אתר משרד החוץ של שווייץ EMBASSY OF INDIA IN BERN, SWITZERLAND CONSULATE GENERAL OF INDIA IN GENEVA, SWITZERLAND EMBASSY OF SWITZERLAND IN NEW DELHI, INDIA CONSULATE GENERAL OF SWITZERLAND IN BANGALORE, INDIA CONSULATE OF SWITZERLAND IN CHENNAI, INDIA CONSULATE OF SWITZERLAND IN KOLKATA, INDIA CONSULATE GENERAL OF SWITZERLAND IN MUMBAI, INDIA
The Velvet Rope Tour – Live in Concert

The Velvet Rope Tour – Live in Concert הוא אלבום וידאו של הזמרת-יוצרת האמריקאית, ג'נט ג'קסון, אשר יצא לאור ב-9 במרץ 1999, על ידי חברת התקליטים איגל רוק אנטרטיינמנט. אלבום הווידאו צולם ב-11 באוקטובר 1998. אלבום וידאו זה מציג את הופעתה של ג'נט בניו יורק במסגרת סיבוב ההופעות "The Velvet Rope Tour". ההופעה צולמה ב-11 באוקטובר 1998, במדיסון סקוור גארדן שבניו יורק, שם ג'קסון הופיעה במסגרת סיבוב ההופעות שלה. ההופעה צולמה ושודרה בטלוויזיה האמריקאית על ידי רשת HBO לעיני 15 מיליון צופים ומאוחר יותר שודרה גם במדינות אחרות בעולם. האלבום יצא תחילה בפורמט VCD ומאוחר יותר יצאה גם בפורמט די וי די ועל גבי קלטת שמע. אלבום הווידאו זכה להצלחה בארצות הברית כאשר הגיעה למעמד פלטינה על מכירות של למעלה מ-100 אלף עותקים. בנוסף, אלבום הווידאו היה מועמד לארבעה פרסי אמי, מתוכם זכה באחד. בין היתר, גם היה מועמד לשני פרסי NAACP Image. בנוסף להוצאת ב-2001, על גבי די וי די, הוא גם יצא לאור מחדש ב-2004, ו-2006 בארצות הברית ובאירופה כאלבום כפול בשם Live in Hawaii. ההוצאה המחודשת כוללת את ההופעה בניו יורק ביחד עם דיסק נוסף שכולל הופעה בהוואי מסיבוב ההופעות "All for You Tour" ובשנת 2005 יצא לאור אלבום הווידאו שוב, באירופה עם עטיפה שונה. Live In Hawaii/The Velvet Rope Tour: האלבום The Velvet Rope Tour – Live in Concert באתר Discogs "The Velvet Rope Tour – Live in Concert", במסד הנתונים הקולנועיים IMDb (באנגלית) Janet Jackson - The Velvet Rope Tour Live In Concert, Discogs (באנגלית) Janet Jackson - The Velvet Rope Tour - Live In Concert, Discogs (באנגלית) Janet Jackson - The Velvet Rope Tour - Live In Concert, Discogs (באנגלית) ARIA Charts - Accreditations - 2006 DVD, www.aria.com.au Gold & Platinum, RIAA (באנגלית)
מפרץ מלוויל (גרינלנד)

מפרץ מלוויל (באנגלית: Melville Bay; בדנית: Melville Bugt ; בגרינלנדית: Qimusseriarsuaq) הוא מפרץ גדול מול חופי צפון-מערב גרינלנד. המפרץ ממוקם צפונית לארכיפלג אופרנאביק, ונפתח לכיוון דרום-מערבה לתוך מפרץ באפין. אורכו של המפרץ 300 קילומטרים, רוחבו - 100 קילומטרים, ועומקו 1,000 מטרים מתחת לפני הים. שטחו של המפרץ 10,500 קמ"ר. מפרץ מלוויל מתוחם על ידי כף יורק שמצפון-מזרח למפרץ, וראש וילקוקס שמדרום למפרץ. מספר איים בארכיפלג אופרנאביק מצויים בשטח המפרץ (ובהם: האי קיאטאסואק, האי קולורסוארק, האי סאארליה והאי סאקארלסואק). אף שמפרץ מלוויל, על פי רוב, אינו מכוסה כולו קרח בין אמצע אוגוסט לסוף ספטמבר; הניווט במפרץ מסוכן בשל מספר הקרחונים הרב המצוי בו כל ימות השנה. במאה ה-19 היה מפרץ מלוויל מקום חשוב לציי ציידי לווייתנים. בשנת 1977 הוכרז המפרץ, ששטחו 10,500 קמ"ר, כשמורת טבע. שמו הגרינלנדי של המפרץ - "קימסרסאראראסוק" משמעו: "מקום מזחלות הכלבים הגדול". המפרץ נקרא על שמו של רוברט דונדס, ויסקונט מלוויל השני, שהיה הלורד הראשון של האדמירליות בין השנים 1812–1827. קלמנטס מרקהם • David Boertmann, Nicholas Per Huff eldt, SEABIRD COLONIES IN THE MELVILLE BAY NORTHWEST GREENLAND, Scientific Report from DCE – Danish Centre for Environment and Energy 2013 • Altenbernd, T., Jokat, W., Damm, V., Heyde, I. and Schreckenberger, B. (2013): The crustal structure of Melville Bay, northern Baffin Bay, 3P Arctic, Stavanger, Norway, 15 October 2013 - 18 October 2013 . • Altenbernd, T., Jokat, W., Heyde, I. and Damm, V. (2014): A crustal model for northern Melville Bay, Baffin Bay, Journal of Geophysical Research-Solid Earth, 119 (119), pp. 8610-8632 . doi: 10.1002/2014JB011559 • NATIONAL GEOSPATIAL-INTELLIGENCE AGENCY, Sailing Directions for West Coast of Greenland, Volumes 16-968, P 325 מדיה וקבצים בנושא מפרץ מלוויל בוויקישיתוף מפרץ מלוויל(הקישור אינו פעיל) באתר protectedplanet ציור של מפרץ מלוויל משנת 1871 באתר מוזיאון המטרופוליטן לאמנות וידאו של שיט במפרץ מלוויל שיט בסירת זודיאק במפרץ מלוויל, סרטון באתר יוטיוב צלילה במפרץ מלוויל, סרטון באתר יוטיוב אתר שמורת הטבע
מפרץ מלוויל

האם התכוונתם ל... מפרץ מלוויל (אוסטרליה) – מפרץ בטריטוריית הטריטורייה הצפונית שבאוסטרליה מפרץ מלוויל (קנדה) – מפרץ בפרובינציית אונטריו שבקנדה מפרץ מלוויל (גרינלנד) – מפרץ בגרינלנד באוקיינוס הקרח הצפוני
אנדריי לייטרסדורף

אנדרי (בונדי) לייטרסדורף (2 באוקטובר 1905 – 16 באוגוסט 1970) היה אדריכל ישראלי. לייטרסדורף נולד בברטיסלאבה שבאימפריה האוסטרו-הונגרית (בירת סלובקיה של ימינו), ואת לימודיו התיכוניים סיים בבית הספר הריאלי בפראג. את הכשרתו כאדריכל וכמהנדס רכש באוניברסיטה הטכנית הגרמנית בפראג. לאחר מכן המשיך ועבד כאדריכל בחברת הבנייה Vereinigte Bau AG בברטיסלאבה. ב-1930 פתח משרד עצמאי, ובמסגרת זו תכנן בעיקר בתי מגורים. בשנת 1936 נשא את לאדולפינה (פיני) לייטרסדורף שהייתה בהמשך לאחת ממעצבות האופנה הבולטות בישראל. לאחר לידת בנם תומאס (טומי) (לימים אדריכל בפני עצמו) והפלישה של גרמניה הנאצית לצ'כיה, היגרה המשפחה ב-1939 לארץ ישראל והתיישבה בתל אביב. הוא הצטרף למחלקת התכנון של הצבא הבריטי. אמו, עדה, ואחיו, אויגן, גורשו בשנת 1942 למחנה ההשמדה מיידנק, שם נספו. בסביבות 1945 הצטרף כשכיר למשרדו של האדריכל זאב רכטר שם הכיר את האדריכל איליה בלזיצמן, עמו הקים ב-1946 שותפות במשרד אדריכלים מצליח. בשנת 1948 נישא בשנית לרגינה (גינה) לבית רפפורט. לשניים נולדו שני בנים - גיורא וערן. המשרד התמחה בתכנון מבנים עבור הסתדרות העובדים להם תכננו שורה ארוכה של מבני משרדים, בריאות, שירותים, חינוך, מסחר ותרבות בערים רבות בישראל כמו פתח תקווה, תל אביב, ראשון לציון, רעננה, הרצליה, רמלה וכפר סבא. חוץ מאלה תכננו עבור גופים ממשלתיים ורשויות מבני חינוך, זיכרון, בריאות, תרבות ומגורים, כשהבולטים בהם אלה בתי "יד לבנים" שתכננו בפתח תקווה (הראשון שהוקם בארץ), רמת גן וגדרה ובית התרבות "יד למגינים" בקיבוץ רמת הכובש, וכן בית חולים בית רבקה בפתח תקווה ומבנים שונים בבית חולים תל השומר. משרדם גם תכנן מבני תעשייה כשהבולט בהם הוא מפעל סוגת בקריית גת. לאורך השנים התמחו גם בתכנון מבני אקדמיה. עבור התנועה הקיבוצית תכננו בשלבים במהלך שנות ה-50 וה-60 את קמפוס מכללת אורנים ובהמשך תכננו את "בניין שרת" המשמש את בית הספר לחינוך באוניברסיטת תל אביב. בסך הכל תכנן המשרד כ-500 עבודות. אנדריי לייטרסדורף נפטר מדום לב בגיל 65 ונקבר בבית העלמין קריית שאול. בשנת 2020, ובמלאת יובל שנים לפטירתו, הקימה המשפחה אתר אינטרנט המוקדש ליצירתו. גל-עד לחללי מערכות ישראל בגן הזיכרון בכפר סבא, 1955 "בית מרגולין", בניין מעבדות בסמינר אורנים "יד למגינים", אולם התכנסות בקיבוץ רמת הכובש בניין ההסתדרות ברמת גן בניין ההסתדרות ברעננה לייטרסדורף-בלזיצמן, אתר המוקדש ליצירתם של האדריכלים השותפים מיכאל יעקובסון: סיבוב בבית ההסתדרות ברעננה, באתר 'חלון אחורי', 3 ביוני 2020 מיכאל יעקובסון: סיבוב בגל-עד בגן הזיכרון בכפר סבא, באתר 'חלון אחורי', 22 בנובמבר 2019 מיכאל יעקובסון: סיבוב במתחם ההסתדרות בראשון לציון, באתר 'חלון אחורי', 10 במרץ 2018 מיכאל יעקובסון: סיבוב בבית העם הנטוש במושב חרות, באתר 'חלון אחורי', 25 בדצמבר 2017 מיכאל יעקובסון: סיבוב בבניין שרת למדעי החינוך באוניברסיטת תל אביב, באתר 'חלון אחורי', 6 בפברואר 2011 אנדריי לייטרסדורף באתר GRAVEZ
ונוס ואדוניס (שייקספיר)

הפואמה ונוס ואדוניס מאת ויליאם שייקספיר פורסמה בשנת 1593, והיא יצירתו הראשונה של שייקספיר שהודפסה. בפואמה 199 בתים בני 6 שורות כל אחד, בפנטמטר יאמבי. מתוארת בה השתוקקותה של ונוס (אלת הגנים והכרמים) לאדוניס, צעיר יפה תואר, ונכונותה של ונוס להציל את אדוניס מחיית פרא והתעקשותו של אדוניס להילחם בחיה בעצמו. הפואמה היא פסטורלית, ולעיתים ארוטית, קומית וטרגית. היא עוסקת בטבעה של האהבה ובטבע. הפואמה נכתבה בהשראת סיפור המופיע בחלק העשירי של ספרו של אובידיוס, "מטמורפוזות", אך שונה במידה ניכרת מסיפור זה. סיפורים נוספים מתוך "מטמורפוזות", בהם אלה העוסקים בהרמאפרודיטוס, בנרקיסוס ובפיגמליון, נחשבים אף הם כמקור השראה לפואמה, אם כי במידה פחותה. לפואמה מאפיינים משותפים אחדים עם יצירות נוספות של שייקספיר: "חלום ליל קיץ" (שאף בה נכלל סיפור מ"מטמורפוזות"), "רומיאו ויוליה" ו"עמל אהבה לשווא". הפואמה נכתבה בזמן שתיאטראות לונדון היו סגורים מחמת מגפה. היא נדפסה בשנת 1593 בידי המדפיס ריצ'רד פילד (אנ') וזכתה להצלחה רבה - תוך 35 שנים הודפסו ממנו 16 מהדורות. בשנת 1996 הוצג בדבלין, על ידי The Theatreworks Company, עיבוד למחזה של הפואמה. בשנת 2004 הציגה הלהקה השייקספירית המלכותית עיבוד של הפואמה לתיאטרון בובות. בשנים 2010–2011 העלתה להקת בוסטון מטרו אופרה עיבוד של הפואמה לאופרה שאורכה כארבעים דקות. הליברית היא הפואמה עצמה, ואת המוזיקה כתב המלחין Zachary Wadsworth (אנ'). הפואמה יצאה לאור כספר מוקלט על ידי Naxos Records, כשבהקלטה השתתפו שחקנים בריטים ובהם איב בסט. במהלך השנים פורסמו תרגומים לעברית של קטעים מתוך הפואמה. ב־1955 פרסם ידידיה לוין תרגום של קטע בן 10 בתים מתוך הפואמה, ב־1968 פרסם צבי גורן, בגיליון הראשון של כתב העת "אגוז", תרגום שכלל כ־30 בתים נבחרים מתוך הפואמה, וב־1989 פרסם אריה זקס תרגום של שני בתים מתוך הפואמה בספרו "מבחר השירה הארוטית". לראשונה תורגמה הפואמה בשלמותה לעברית בשנת 2016 בידי יותם בנשלום, ויצאה לאור בהוצאת חרגול. למהדורה בעברית צורפה "אחרית דבר" מאת פרופ' אברהם עוז. בנשלום כתב בהקדמה לספר שהקפיד לשמור באופן דייקני על המשקל המקורי של הפואמה. מדיה וקבצים בנושא ונוס ואדוניס בוויקישיתוף Venus and Adonis by William Shakespeare, בפרויקט גוטנברג - הטקסט המלא של היצירה(באנגלית) ויליאם שייקספיר, מאנגלית: יותם בנשלום, ‏ונוס ואדוניס, פתיחת הפואמה, הו! 12, עמ' 146–152 הספר "ונוס ואדוניס", באתר "סימניה" על תרגום הפואמה לעברית: צור ארליך, ‏"ונוס ואדוניס" - סקירת הספר, השילוח, 3, פברואר 2017 צור ארליך, ‏"ונוס ואדוניס" - סקירת הספר, השילוח, 3, פברואר 2017 אובידיוס, מטמורפוזות, תרגם שלמה דיקמן, מוסד ביאליק, 1965, עמ' 407–409 Fintan O'Toole, Shaking up Shakespeare, Irish Times, October 29, 1996 Gregory Doran, They call it puppet love, The Guardian, 13 October 2004 Venus and Adonis, Boston Metro Opera "אגוז", למרחב, 31 במאי 1968
יחסי אינדונזיה–שווייץ

יחסי אינדונזיה–שווייץ הם היחסים הדיפלומטיים הרשמיים שבין רפובליקת אינדונזיה לבין הקונפדרציה השווייצרית. בין רפובליקת אינדונזיה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין רפובליקת אינדונזיה לבין הקונפדרציה השווייצרית הם יחסים דיפלומטיים חמים מאוד וידידותיים מאוד. שווייץ הכירה לראשונה בעצמאותה של אינדונזיה מהולנד בשנת 1949, ארבע שנים לאחר שזכתה בה בשנת 1945. שווייץ פתחה נציגות בג'קרטה בשנת 1952. בשנת 1863, קונסוליה שווייצרית נפתחה בבטאוויה (ג'קרטה). נציגות שווייצרית שנייה נפתחה בעיר מדן בשנת 1916 (האי סומטרה). מאז שנות התשעים של המאה העשרים, אינדונזיה ובמיוחד האי באלי, נעשו ליעד פופולרי מאוד לחופשות עבור תיירים שווייצרים. אינדונזיה, עד שנת 1997, היוותה עבור שווייץ מדינה מועדפת בשיתוף פעולה להאצת התפתחותה. אף על פי כן שהמעמד הזה נלקח מאינדונזיה, הוא היה נדבך משמעותי ביחסים בין שתי המדינות, ששיא התרומה שלו בשנת 1971. מאז שנת 2008 אינדונזיה היא מדינה מועדפת להאצת התפתחות של סוכנות שווייצרית. חגיגת יום השנה השישים וחמש ליחסים בין שווייץ לאינדונזיה נחגגה בשנת 2017. שווייץ רואה את אינדונזיה "כשוק לעתיד". שווי הסחר שבין שתי המדינות בשנת 2017 עלה בחמישים אחוזים בהשוואה לשנה הקודמת, כשעבר את הסכום של 2.8 מיליארד פרנק שווייצרי. יותר ממאה וחמישים חברות שווייצריות הן פעילות באינדונזיה. בסוף שנת 2016, על פי הבנק הלאומי השווייצרי, ההשקעות השווייצריות הישירות באינדונזיה היו שוות ערך ל-6.9 מיליארד פרנק שווייצרי. ההשקעות הישירות הללו נוצרו על ידי 20,000 משרות שחולקו על ידי חברות שווייצריות באינדונזיה. שווייץ הייתה המשקיעה האירופאית השלישית בגודלה במדינה בשנת 2016. בשנת 2017 נפתח מרכז סחר שווייצרי בג'קרטה. על פי הלשכה השווייצרית המרכזית לסטטיסטיקה, בסוף שנת 2017 התגוררו באינדונזיה אלף מאה ושנים עשר אזרחים שווייצרים. שווייץ מיוצגת באינדונזיה בדרג השגרירות באמצעות שגרירות רשמית שהיא מחזיקה בג'קרטה, בירת המדינה. שווייץ מיוצגת באינדונזיה גם בדרג הקונסולרי באמצעות שתי קונסוליות רשמיות שהיא מחזיקה בערים: דנפסאר, ומקאסאר. אינדונזיה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. מדיה וקבצים בנושא יחסי אינדונזיה–שווייץ בוויקישיתוף Bilateral relations Switzerland–Indonesia, אתר משרד החוץ של שווייץ EMBASSY OF SWITZERLAND IN JAKARTA, INDONESIA CONSULATE OF SWITZERLAND IN DENPASAR, INDONESIA CONSULATE OF SWITZERLAND IN MAKASSAR, INDONESIA EMBASSY OF INDONESIA IN BERN, SWITZERLAND
מארדירוס אלטוניאן

מארדירוס אלטוניאן (בארמנית: Մարտիրոս Ալթունյան;‏ 1889 – 1958) היה אדריכל וצייר ארמני, שחי ופעל בלבנון. אלטוניאן נולד בבורסה שבטורקיה ולמד ציור בהאקדמיה לאמנויות היפות בפריז. בשנת 1919 היגר ללבנון והשתקע ביירות, שם כיהן כאדריכל המחלקה לעבודות ציבוריות של ממשלת המנדט הצרפתית. בתפקיד זה תכנן מבני ממשל, בתים פרטיים, מבני ציבור ודת ברחבי לבנון וסוריה. בין היתר תכנן את בניין הפרלמנט הלבנוני (1934) ואת מתחם הכנסייה על שם גרגוריוס המאיר בפטריארכיה הארמנית בצפון בירות. בכנסייה זו צייר סדרה של ציורי שמן גדולים שנתלו על קירות הכנסייה. פטריארך ירושלים הארמני התרשם מן הציורים והזמין את אלטוניאן לעצב את קפלת הלנה הארמנית בכנסיית הקבר בירושלים. אלטוניאן החל את עבודתו במאי 1945. הפטריארכיה הארמנית הסתייעה בסיוע כספי של ארמנים מן הפזורה (בעיקר מארצות הברית) וסיפקה לאלטוניאן תנאי עבודה וחומרים משובחים. העבודה נעצרה עקב מלחמת העצמאות ונשלמה רק ב-1950, אז נחנכה הקפלה בחג הצלב. נירית שלו-כליפא, "הקפלה הארמנית על שם גריגורי המאיר הקדוש בכנסיית הקבר", אריאל 185 אוקטובר 2008 עמ' 32–46 The Legacy of Modern Architecture in Beirut, 1950-1975 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יחסי יוון–ירדן

יחסי יוון–ירדן הם היחסים הדיפלומטיים הרשמיים שבין הרפובליקה ההלנית לבין הממלכה הירדנית ההאשמית. בין הרפובליקה ההלנית לממלכה הירדנית ההאשמית מתקיימים יחסים דיפלומטיים רשמיים. על פי משרד החוץ של יוון, היחסים הדיפלומטיים הרשמיים שבין הרפובליקה ההלנית לממלכה הירדנית ההאשמית הם יחסים קרובים המתבטאים בשיתופי פעולה שונים במגוון תחומים. בערך חמש מאות אזרחים יוונים מתגוררים בירדן, רובם הן אזרחיות יווניות הנשואות לאזרחים ירדנים שלמדו במוסדות יווניים שונים. ישנן כחמש עשרה משפחות יווניות בהן כל בני הבית הם יוונים ואינם שייכים לעמים שונים. הפטריארכיה היוונית-אורתודוקסית של ירושלים הקימה בית ספר יווני-אורתודוקסי המלמד בשפה הערבית, אשר המצטיינים שבו מקבלים מלגות ללימודים גבוהים ביוון עצמה. האיגוד היווני הראשי בירדן הוא "איגוד הנשים היווניות של ירדן", אשר פעיל במגזרים החברתיים והתרבותיים. הארגון שם לעצמו כמטרה את שימור התרבות היוונית בירדן ואת קידום הלימוד של השפה היוונית והתרבות שלה אצל יוונים צעירים. המאמינים היוונים האורתודוקסים בירדן מונים כ-120,000 איש, רובם דוברי ערבית. ישנן כ-30 כנסיות יווניות. ירדן מיוצגת ביוון בדרג השגרירות באמצעות שגרירות רשמית שהיא מחזיקה באתונה, בירת המדינה. ירדן מיוצגת ביוון גם בדרג הקונסולרי באמצעות קונסוליה רשמית שהיא מחזיקה בסלוניקי. יוון מיוצגת בירדן בדרג השגרירות באמצעות שגרירות רשמית שהיא מחזיקה בעמאן, בירת המדינה. מדיה וקבצים בנושא יחסי יוון–ירדן בוויקישיתוף Jordan, אתר משרד החוץ של יוון EMBASSY OF JORDAN IN ATHENS, GREECE CONSULATE OF JORDAN IN THESSALONIKI, GREECE EMBASSY OF GREECE IN AMMAN, JORDAN
אריק פסקל

אריק פסקל (באנגלית: Eric Paschall; נולד ב-4 בנובמבר 1996) הוא כדורסלן אמריקאי המשחק בקבוצת יוטה ג'אז מליגת ה-NBA, בעמדת הפאוור פורוורד. פסקל נולד בכפר סליפי הולו שבדרום מדינת ניו יורק. בילדותו התחבר עם דונובן מיטשל בן גילו, ושיחק לצידו בליגת החובבים בניו יורק. בשנת 2014 החל ללמוד באוניברסיטת פורדהאם אשר ברובע הברונקס בניו יורק. לאורך עונתו היחידה בקבוצת הכדורסל של האוניברסיטה קלע 15.9 נקודות בממוצע למשחק, ובסיומה זכה בתואר "רוקי השנה של מחוז ה-Atlantic 10". בקיץ 2015 הודיע על מעברו לאוניברסיטת וילאנובה אשר בפנסילבניה. על פי חוקי ליגת המכללות נדרשה על פסקל תקופת צינון ("Redshirt") של שנה בה לא הורשה לשחק בקבוצת הכדורסל, בשל מעברו בין אוניברסיטאות שונות. בעונה בה נעדר, 2015/2016, זכתה וילאנובה באליפות ליגת המכללות בהובלת ג'וש הארט וראיין ארצ'ידיאקונו. בעונתו השנייה בווילאנובה, 2017/2018, השלים פסקל חמישייה דומיננטית לצד ג'יילן ברנסון, דונטה דיווינצ'נזו, מיקל ברידג'ס ואומארי ספלמן, אשר הוליכה את הקבוצה לזכייה נוספת באליפות המכללות. במשחק חצי הגמר מול אוניברסיטת קנזס הציג את אחד ממשחקיו הטובים ביותר בליגת המכללות, כשקלע 24 נקודות ב-10 מ-11 מהשדה. בעונת 2018/2019 רשם ממוצעים של 16.5 נקודות ו-6.2 ריבאונדים למשחק, ובסיומה נבחר לחמישיית העונה של מחוז ה-Big East. בדראפט ה-NBA‏ 2019 נלקח פסקל על ידי גולדן סטייט ווריורס, בבחירה ה-41. במשחקו הרביעי ב-NBA קלע 20 נקודות מול פיניקס סאנס, ובמשחקו השביעי, אשר נערך ביום הולדתו ה-23, קלע 34 נקודות והוריד 13 ריבאונדים במשחק מול פורטלנד טרייל בלייזרס. לאורך עונת הרוקי שלו תרם 14.0 נקודות ו-4.6 ריבאונדים בממוצע למשחק, ובסיומה נבחר לחמישיית הרוקיז של העונה. באוגוסט 2021 הועבר בטרייד ליוטה ג'אז, תמורת בחירת דראפט עתידית. מדיה וקבצים בנושא אריק פסקל בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פסקל עשוי להצטרף לחבר ילדותו ב-NBA, באתר ניו יורק פוסט, 30 במרץ 2018 פסקל מצטרף לקבוצת וילאנובה, באתר inquirer.com,‏ 25 באוקטובר 2016 סטטיסטיקות המשחק בין וילאנובה לקנזס, באתר sports-reference.com סטטיסטיקות המכללות של פסקל, באתר sports-reference.com רשימת הנבחרים בדראפט 2019, באתר basketball-reference.com סיכום המשחק בין הווריורס לבלייזרס, באתר ESPN,‏ 5 בנובמבר 2019